OpenLLM-France/wikimedia huggingface dataset:
# Neoperla robisoni

Neoperla robisoni és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Nord-amèrica: Arkansas, Indiana, Maryland, Illinois, Missouri, Mississipi, Oklahoma, Pennsilvània, Tennessee, Virgínia Occidental i Wisconsin.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Poulton & Stewart, 1986. A: Ernst, Poulton & Stewart. Neoperla (Plecoptera: Perlidae) of the southern Ozark and Ouachita Mountain region, and two new species of Neoperla. Ann. ent. Soc. Amer. 79(4):648.
* 1 2 Catalogue of Life (anglès)
* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Stoneflies of the United States - Stoneflies of Garland County, Arkansas (anglès)
* ↑ Updates to the Stonefly Fauna of Illinois and Indiana (anglès)
* ↑ Stoneflies of the United States - Stoneflies of Maryland (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ Checklist of Known Illinois Plecoptera (Stoneflies) (anglès)
* ↑ Stoneflies of the United States - Stoneflies of Missouri (anglès)
* ↑ The Larva of Amphinemura alabama (Baumann) and New Records of Nemouridae (Plecoptera) from Mississippi, U.S.A. (anglès)
* ↑ New State, County, and Drainage Basin Records of West Virginia (USA) Stoneflies (Plecoptera) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ NatureServe (anglès)
* ↑ Insect Endemism in the Interior Highlands of North America (anglès)

## Bibliografia

* DeWalt, Webb & Soli, 2002. Proc. Entomol. Soc. Wash. 104(1):133.
* Tarter & C.H. Nelson, 2010. Ent. News 121(2):161.
* DeWalt & Grubbs, 2011. Illiesia 7(3):36.

## Enllaços externs

* BioLib (anglès)
* Discover Life (anglès)
* El estudio de las deformidades en macroinvertebrados acuáticos (castellà)
# Sara Thunebro

Sara Kristina Thunebro (Strängnäs, 26 d'abril de 1979) és una antiga defensa de futbol internacional amb Suècia, amb la qual va jugar 3 Mundials, 2 Jocs Olímpics i 2 Eurocopes entre 2007 i 2015. Va guanyar 2 Lligues i 3 Copes de Suècia amb el Djurgarden i 1 Copa d'Alemanya amb el Frankfurt, i va ser subcampiona de la Lliga de Campions amb tots dos equips. Va ser nomenada millor defensa sueca al 2008 i 2009.

## Trajectòria

| Temporades | Lliga | Club | P | G |
| 1997 - 1998 | D1 | Gideonsberg DFF |
| 1999 - 2001 | D1 | Djurgarden IF |
| 2002 | D1 | Älvsjö AIK |
| 2003 - 2009 | D1 | Djurgarden IF | 230 | 19 |
| 09/10 - 12/13 | D1 | 1.FFC Frankfurt | 056 | 06 |
| 2013 | D1 | Tyresö FF | 021 | 00 |
| 2014 - 2015 | D1 | Eskilstuna United | 042 | 03 |
| 2004 - 2015 | Selecció absoluta | Selecció absoluta | 132 | 05 |

## Palmarès

* Títols
** 2 Lligues
*** 2003 — 2004
** 3 Copes
*** 99/00 — 2004 — 2005
** 1 Copa
*** 10/11
* Premis individuals
** Millor defensa
*** 2008 — 2009

## Referències

* ↑ «FIFA». Arxivat de l'original el 2016-08-19. [Consulta: 10 juliol 2016].
* ↑ Fogis
# TWAIN

TWAIN és un estàndard destinat a l'adquisició d'imatges d'un escàner: una API de captura d'imatges per als sistemes operatius Microsoft Windows i Apple Macintosh.
La paraula TWAIN no és oficialment un acrònim; encara que, és àmpliament conegut com un retroacrònim per a "Technology Without An Interesting Name" (Tecnologia Sense Un Nom Interessant).

## Vegeu també

* Scanner Access Now Easy
# Coliseum Alfonso Pérez

El Coliseum és l'estadi del Getafe CF. Es troba a Getafe (Comunitat de Madrid), al barri de Getafe Nord.
Inicialment, el nom de l'estadi es va posar en honor del jugador de futbol, Alfonso Pérez Muñoz. Paradoxalment Alfonso mai va arribar a militar en el Getafe Club de Futbol, ni va arribar si més no a enfrontar-se a aquest equip, ni ha jugat mai en el seu estadi; però és natural de la ciutat de Getafe, sent probablement el jugador de futbol més famós que haja donat aquesta localitat. A més el 1998, quan es va construir l'estadi, es trobava en el punt àlgid de la seua carrera.
L'estadi es va construir el 1998 i actualment, després de diverses ampliacions té una capacitat de 16.000 persones, amb una assistència mitjana d'aproximadament 10.000 persones. Les graderies nord i est s'assenten sobre uns petits turons naturals. A la graderia oest s'ha instal·lat recentment un sostre que cobreix quasi la totalitat de les mateixes amb la finalitat d'evitar les inclemències del temps. En l'estadi s'han disputat diversos partits amistosos entre seleccions nacionals de futbol.
L'anterior camp del Getafe es deia Estadio de las Margaritas (Estadi de les Margarides en català).

## Enllaços externs

* Web oficial del Getafe CF
* Instal·lacions del Getafe CF Arxivat 2010-01-17 a Wayback Machine.
# Lluís Bru

Lluís Bru és el nom dels següents personatges:
* Lluís Bru i Salelles (1868 - 1952), mosaïcista i escenògraf modernista català.
* Lluís Bru i Masipó (1892 - 1972), futbolista català.
* Lluís Bru i Jardí (1894 - 1945), mestre i polític català.
# Szpital

Szpital (Hospital) és un curtmetratge documental polonès dirigit l'any 1977 per Krzysztof Kieślowski.

## Argument

La pel·lícula té lloc al departament de cirurgia de trauma de l'hospital del carrer Barska de Varsòvia. Mostra les condicions difícils i extremes a les quals s'enfronten els metges durant les operacions en curs en aquell moment, durant les operacions greus i la seva lluita amb equips mèdics defectuosos.

## Producció

La pel·lícula es va rodar amb una càmera voluminosa i pesada de 35 mm, però, d'altra manera, compleix els requisits del cinéma vérité francès. A la seva autobiografia, Kieslowski escriu: "Podeu veure com els metges van d'un edifici a un altre. Per descomptat, també ens havíem de moure, però era impossible moure la càmera més de tres vegades en una nit."
El 2006 la pel·lícula es va estrenar en DVD com a part de la sèrie documental polonesa Polska Szkoła Documentu, juntament amb altres curtmetratges del director.

## Premis

* 1977 – Festival de Cinema de Cracòvia, premi amb Złoty Smok

## Referències

* 1 2 Kieślowski on Kieślowski, 1993, p. 245—246.
* ↑ «Szpital» (en polonès). Сайт «FilmPolski.pl». Arxivat de l'original el 2022-12-13. [Consulta: 27 desembre 2022].
* ↑ Danusia Stok: Kieslowski on Kieslowski, Faber and Faber, Londres, pàg. 70
* ↑ szko%C5%82a-documentu-seria-dvd/ Polska Szkoła Documentu | DVD de la sèrie
* ↑ Film auf filmweb.pl (polnisch)

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Szpital a YouTube
# Baviera-Landshut-Ingolstadt

Baviera-Landshut-Ingolstadt fou una línia ducal de Baviera sorgida de facto el 1445 i formalment el 1447, per l'annexió de Baviera-Ingolstadt a Baviera-Landshut. Com que aquest darrer ducat fou el beneficat, sovint s'esmenta al ducat unit només com Baviera-Landshut, però el territori resultant era considerablement més gran. A la mort de Jordi fou heretat per Baviera-Múnic que ja havia recuperat els dominis de la línia de Baviera-Dachau el 1501 i amb la incorporació de Lanshut-Ingolstad reunificava el ducat, adoptant llavors el nom de "ducat de Baviera". Els ducs foren:
* Enric IV 1445-1450
* Lluís IX (fill) 1450-1479
* Jordi el Ric 1479-1503
# Teodoric de Moràvia

Teodoric de Moràvia fou un músic medieval, conegut per Mestre Teodor.
Va ser dominic, al que sembla, de la província de Polònia i un dels teòrics més eminents de la música litúrgica en el segle xiii. El seu Tractatus de música constitueix un dels grans monuments de la història del art per la seva extensió, claredat i encertada doctrina.
Professor dels Dominics de París, ja que la música formava part de les arts en aquella època, travà coneixement amb el general dels Dominics, Humbert de Romans, que es va servir d'ell per a la compilació de la litúrgia dominicana, sent obra de Teodoric bona part de les melodies litúrgiques usades entre els Dominics, i què, a judici dels historiadors del cant litúrgic, són del més bell de la pòstuma manera del gregorianisme. Aquestes seqüències del prototipus humbertí, que és certament obra de Teodoric.
El Tractatus de música d'aquest autor es convertí en el vademècum dels músics medievals, havent-se considerat com clàssic fins que la decadència musical del segle xv, amb els seus contrapuntistes, el va fer caure en l'oblit. Actualment se'l té en gran estima i resta molt estudiat el seu Tractatus de música.

## Bibliografia

* Enciclopèdia Espasa, vol. 60, pàg. 1019. (ISBN 84-239-4560-X)
# Szymanskiïta

La szymańskiïta o szymanskiïta és un mineral de la classe dels carbonats. Va ser anomenat en reconeixement de Jan Tomasz Szymańsk, cristal·lograf canadenc, per les seves contribucions en mineralogia i cristal·lografia, incloent la resolució de l'estructura de l'esmentat mineral.

## Característiques

La szymańskiïta és un carbonat de fórmula química Hg$_{16}$(Ni,Mg)₆(CO₃)₁₂(OH)₁₂(H₃O)₈•3H₂O. Cristal·litza en el sistema hexagonal. Segons la classificació de Nickel-Strunz, la szymańskiïta pertany a «05.D - Carbonats amb anions addicionals, amb H2O, amb cations grans i de mida mitjana» juntament amb els següents minerals: nasledovita, paraalumohidrocalcita, dresserita, dundasita, montroyalita, estronciodresserita, petterdita, kochsandorita, hidrodresserita, schuilingita-(Nd), sergeevita i alumohidrocalcita.

## Formació i jaciments

Es troba en pororitat tipus vuggy, en cavitats i disseminat en quars. S'ha descrit tan sols a dos indrets: a la seva localitat tipus, la mina Clear Creek, situada al districte de New Idria del comtat de San Benito (Califòrnia, Estats Units), i a la mina Eugenia, situada a la localitat catalana de Bellmunt del Priorat (Priorat).

## Referències

* ↑ «Szymańskiite» (en anglès). Mindat. [Consulta: 7 novembre 2015].
* ↑ «Szymańskiite» (en anglès). handbookofmineralogy.org. [Consulta: 22 maig 2017].
* ↑ Roberts, A. C.; Ercit, T. S., Erd, R. C., Oscarson, R. L. «Szymańskiite, Hg1+16(Ni,Mg)6(CO3)12(OH)12(H3O)1+sub>8·3H2O, a new mineral species from the Clear Creek claim, San Benito Co., California». he Canadian Mineralogist, 28, 4, 1990, pàg. 703-707 [Consulta: 5 febrer 2024].
* ↑ «Szymańskiite from Eugenia Mine, Bellmunt del Priorat, Priorat, Tarragona, Catalonia, Spain». Mindat. [Consulta: 5 febrer 2024].
# Psychoda ochra

Psychoda ochra és una espècie d'insecte dípter pertanyent a la família dels psicòdids.

## Descripció

* El tub respiratori de la pupa és molt llarg, prim i arrugat.
* Les antenes presenten 15 segments (els núms. 13 i 14 estan sòlidament fusionats).
* L'espermateca de la femella és gran.

## Distribució geogràfica

Es troba a Borneo, les illes Filipines (Negros i Mindanao), la Micronèsia, Fiji, Nova Guinea i Samoa.

## Referències

* ↑ uBio (anglès)
* 1 2 Quate, L. W., 1959. Diptera: Psychodidae. Insects of Micronesia. 12:435-484.
* 1 2 Catalogue of Life (anglès)
* ↑ uBio (anglès)
* 1 2 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* 1 2 Larry W. Quate, 1959. Synopsis of Polynesian Psychodidae (Diptera). Pacific Insects 1 (4): 431-440.
* ↑ Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Semideu

Un semideu és una criatura nascuda de la unió d'una divinitat amb un ésser humà o un ésser mortal que adquireix determinades característiques divines, com els herois mitològics. Els semideus estan presents a les religions politeistes on protagonitzen gestes meravelloses i ajuden les persones a relacionar-se amb els déus. Aquests tenen sovint moltes relacions sexuals, de les quals neixen nous semideus. Quan aquests tenen fills, també hereten alguns dels atributs sobrenaturals, que queden lligats al llinatge. Alguns exemples de semideus cèlebres són Enees, Hèracles o Gilgamesh. Els semideus no eren immortals tot i que posseïen algunes de les característiques de la seva part divina (eren capaços d'obrar prodigis i activitats fora de l'abast de qualsevol ésser humà comú.
Viccionari
# Enrique Pina Campuzano

Enrique Pina Campuzano (Múrcia, 20 de gener de 1969), conegut com a Quique Pina, és un exfutbolista, empresari i agent de futbolistes espanyol. Actualment és president del Granada Club de Futbol i agent únic de tots els futbolistes de l'Udinese Calcio a Espanya.
Va ser jugador del club de futbol local de Barinas, en el qual va aconseguir jugar a la Tercera Divisió. Posteriorment va ser propietari del Club de Fútbol Ciudad de Murcia, amb el qual va ascendir fins a la Segona Divisió i que va vendre posteriorment a l'empresari granadí Carlos Marsá, que el va convertir en el Granada 74.
El 2009 va arribar a la presidència del Granada CF, després de la dimissió d'Ignacio Cuerva Valdivia. Durant el seu mandat, en la temporada 2010-2011, l'equip va ascendir a la Primera Divisió del futbol espanyol. El 2011 també va assumir la direcció esportiva del Cadis CF, però va deixar de ser-ne el màxim accionista.

## Referències

* ↑ «Quique Pina, representante del Udinese en España» (en castellà). ecodiario.es.
* ↑ «"Futbolista, agente y empresario"» (en castellà). El País.
# Resolució 2428 del Consell de Seguretat de les Nacions Unides

La Resolució 2428 del Consell de Seguretat de les Nacions Unides, fou adoptada el 13 de juliol de 2018. Després d'examinar un informe del Secretari General de les Nacions Unides sobre Sudan del Sud el Consell, preocupat pel fracàs dels líders del Sudan del Sud en posar fi a les hostilitats al país i per les constants violacions de l'acord per la solució del conflicte, va acordar estendre el règim de sancions a Sudan del Sud establertes a la Resolució 2206 (prohibició de viatjar, congelació d'actius i embargament d'armes) fins al 31 de maig de 2019. Alhora, estén la llista d'individus objecte de sancions a Malek Reuben Riak Rengu i Paul Malong Awan, antic cap i sotscap d'estat major de l'Exèrcit del Sudan del Sud.
La resolució fou aprovada per 9 vots a favor i cap en contra, amb sis abstencions (Bolívia, Xina, Guinea Equatorial, Etiòpia, Kazakhstan i Rússia).

## Referències

* ↑ UN Security Council imposes arms embargo on South Sudan Arxivat 2018-08-04 a Wayback Machine., xinhuanet.com
* ↑ Adopting Resolution 2428 (2018), Security Council Extends Sanctions on South Sudan, un.org, 13 de juliol de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Teodoric de Vestervig

Teodoric de Vestervig (Turíngia, Sacre Imperi, segona meitat del s. X - Vestervig, Dinamarca, ca. 1065) fou un religiós, missioner al Regne de Dinamarca. És venerat com a sant per l'Església catòlica. Dieter o Theodgardus (en danès Thøger) va néixer a Turíngia. Dedicat a la carrera eclesiàstica, va estudiar al Regne d'Anglaterra, on va conèixer el rei Olaf II de Noruega, a qui acompanyà al seu regne, on va predicar. En morir el rei, Teodoric va anar al Regne de Dinamarca, on predicà sobretot a Jutlàndia; a Vestervig aixecà una església de fusta. Morí un 24 de juny, cap al 1065 i fou sebollit a la seva església. El 20 d'octubre de 1127, les restes foren traslladades a una nova església romànica aixecada pels agustins, que era llavors la major església d'Escandinàvia.
# Lubianka

Lubianka (en rus: Лубянка) és un poble del krai de Primórie, a l'Extrem Orient de Rússia, que en el cens del 2010 tenia 187 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Szymon Rekita

Szymon Rekita (Biskupiec, 5 de gener de 1994) és un ciclista polonès, professional des del 2017. Actualment corre a l'equip Voster ATS Team. En el seu palmarès destaquen dos campionats nacionals sub-23 i el Tour d'Antalya del 2019.

## Palmarès

* 2012
** Campió de Polònia contrarellotge júnior
* 2014
** Campionat de Polònia en contrarellotge sub-23
* 2015
** Campionat de Polònia en contrarellotge sub-23
* 2016
** 1r a la Copa Cicogna
* 2017
** Vencedor d'una etapa a la Volta a Rodes
* 2018
** Vencedor d'una etapa al Tour del Jura
* 2019
** 1r al Tour d'Antalya i vencedor d'una etapa
* 2022
** 1r al Tour de Szeklerland i vencedor d'una etapa
** Vencedor de 2 etapes a la Volta a Bulgària

## Referències

* ↑ «Voster ATS Team». UCI.org. Union Cycliste Internationale. Arxivat de l'original el 4 març 2021. [Consulta: 4 març 2021].
* ↑ Czernich, Tomasz «Szymon Rekita kolarzem Voster-ATS» (en polish). Kolarsko.pl. Tomasz Czernich, 04-11-2020 [Consulta: 4 novembre 2020].
* ↑ Fita a siteducyclisme.net
* ↑ Fitxa a procyclingstats.com
# Can Solé de Secabecs

Can Solé de Secabecs és un edifici del municipi de Torrelles de Foix (Alt Penedès) que forma part de l'Inventari del Patrimoni Arquitectònic de Catalunya.

## Descripció

És un grup de cases amb façana comuna i coberta a dues vessants unitària amb els edificis agrícoles annexos. Amb portals d'arc de mig punt adovellats, finestres del primer pis amb ampits de pedra, finestres arquejades i petites a les golfes. Baluard de volum interessant. Les parets són de tàpia i pedra tallada.

## Referències

* ↑ «Can Solé de Secabecs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 febrer 2015].
# László Kiss

László Kiss (nascut 12 de març de 1956) és un exfutbolista i entrenador de futbol hongarès.
# Manuel de Novas

Manuel de Novas, Manuel d'Novas o Manel d'Novas (Santo Antão, 24 de febrer de 1938 - Mindelo, São Vicente, 28 de setembre de 2009) fou un poeta i compositor capverdià, reconegut internacionalment.

## Biografia

Batejat com a Manuel Jesus Lopes, Manuel de Novas va escriure Stranger ê um ilusão, Lamento d'um emigrante i altres poemes. Considerat el compositor i un dels trobadors més importants de Cap Verd, el favorit de Cesária Évora (la denominada reina de la morna, cant tradicional capverdià, malenconiós i proper al fado portuguès) i Bana.
Encara que va néixer a l'illa de Santo Antão, Manuel de Novas es considerava fill de Mindelo, illa de Saão Vicente, on vivia.
Manuel de Novas era conegut principalment per tenir una actitud crítica cap a la societat mindelenca, l'illa on va viure i que li va adoptar com a fill. Una altra característica del compositor va ser la seva escriptura criolla. Va ser reconegut pel seu treball al Festival da Baía das Gatas en 2003. El compositor va morir de complicacions d'un accident cerebrovascular que havia sofert tres anys abans en Portugal. Va ser enterrat a la seva casa a Monte Sossego, a petició de la família.

## Poemes

* Apocalipse
* Cmé catchorr (morna-coladeira)
* Cumpade Ciznone
* D. Ana
* Ess Pais
* Morte d'um Tchuc (morna-coladeira)
* Nôs raça
* Psú nhondenga (morna-coladeira)
* Stranger ê um Ilusão
* Tudo tem se limite
* Lamento d'um emigrante

## Discografia

* Cumpade Ciznone per Cesária Évora a Miss Perfumado (1992)
* Direito Di Nasce per Cesária Évora a Miss Perfumado (1992)
* Vida Tem Um So Vida per Cesária Évora a Miss Perfumado (1992), junt amb Dany Mariano
* Barbincor per Cesária Évora a Miss Perfumado (1992)

## Referències

* ↑ Avisos, Diario de «Contento, pero no del todo» (en castellà). Diario de Avisos, 02-09-2011.
* ↑ «Funeral de Manel d'Novas hoje à tarde no Mindelo - Globo - DN». Arxivat de l'original el 2009-10-02. [Consulta: 8 juny 2016].
* ↑ «Funeral de Manel d'Novas hoje à tarde no Mindelo - Globo - DN». Arxivat de l'original el 2009-10-02. [Consulta: 8 juny 2016].

## Vegeu també

* Llista d'escriptors de Cap Verd

## Bibliografia

* César Augusto Monteiro: Manel d'Novas: Musica, Vida, Caboverdianidade (2003)

## Enllaços externs

* Apocalipse and Ess Pais Arxivat 2004-08-22 a Wayback Machine.
* Cumpade Ciznone
* Traduction Acopalipse Arxivat 2012-07-16 a Wayback Machine.
* Tudo tem se limite
# Resolució 2426 del Consell de Seguretat de les Nacions Unides

La Resolució 2426 del Consell de Seguretat de les Nacions Unides fou adoptada per unanimitat el 29 de juny de 2018. Recordant totes les resolucions anteriors sobre la situació a Orient Mitjà, el Consell va acordar renovar el mandat de la Força de les Nacions Unides d'Observació de la Separació (UNDOF) als Alts del Golan durant sis mesos fins al 31 de desembre de 2018, fent èmfasi en l'obligació tant de Síria com d'Israel de respectar l'Acord de Separació de Forces de 1974. També va acollir amb satisfacció el retorn de la UNDOF a Camp Faouar.

## Referències

* ↑ Stressing Obligation to Respect Disengagement Agreement, Security Council Renews Mandate of Force Monitoring Separation Area between Israel, Syria, un.org, 29 de juny de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org
# Mà del mort

Es coneix amb el malnom de mà del mort la combinació de cartes del joc de pòquer formada per una doble parella d'asos i vuits, preferentment de piques i trèbols. Es considera una combinació que dona mala sort perquè és la mà que tenia el pistoler Wild Bill Hickok en el moment en què va ser assassinat. Segons la llegenda, el dia 2 d'agost de 1876, Hickok va anar a jugar a cartes al saloon de Deadwood. En ser l'últim en arribar no va poder triar lloc on seure i no va poder fer-ho d'esquena a la paret, com acostumava. Enmig de la partida, va entrar al local John Jack McCall, un buscabregues local, i va disparar a Hickok al clatell sense que aquest, en caure a terra, ni tan sols deixés anar les quatre cartes que sostenia a la mà en espera d'una cinquena. McCall va confessar que únicament l'havia matat per fer-se famós donat que el mort era un reconegut pistoler. Per contra, l'assassí es va guanyar la fama de traicioner i, a més, va ser penjat.

## Referències

* ↑ Doval, Gregorio. Breve historia del Salvaje Oeste. Pistoleros y forajidos. (en castellà). 2a. Madrid: Nowtilus, 2009, p. 158-159. ISBN 9788497635738.
# Serviettenknödel

Serviettenknödel és una recepta típica d'Àustria, Txèquia i del sud d'Alemanya. En alemany, Knödel significa mandonguilla o bola, i Serviette, tovalló. La massa de pa i altres ingredients es bullen fent servir un tovalló. Sovint es menja com a plat principal, però també es pot menjar com a postres, en versions dolces. Existeixen moltes receptes regionals diferents, amb modificacions de la massa de base, la preparació de la pasta i les espècies utilitzades.

## Referències

* ↑ «8 Dumpling Recipes To Make Austrian Knödel» (en anglès americà). [Consulta: 18 abril 2021].
* ↑ «Knödel al català - Alemany - Català Diccionari | Glosbe». [Consulta: 18 abril 2021].
* ↑ «Serviette al català - Alemany - Català Diccionari | Glosbe». [Consulta: 18 abril 2021].
* ↑ «Serviettenknödel: la magia del pan». [Consulta: 18 abril 2021].

## Bibliografia

* Mohrmann, Ruth-Elisabeth: Essen und Trinken in der Moderne, Waxmann Verlag, Münster 2006, ISBN 3-8309-1701-5, S. 88f.
* Wiegelmann, Günther: Alltags- und Festspeisen in Mitteleuropa, Waxmann Verlag, Münster 2006, ISBN 3-8309-1468-7, S. 197f.

## Enllaços externs

* Recepta tradicional (alemany)
# Tazaghine

Tazaghine (en àrab تازاغين, Tāzāḡīn; en amazic ⵜⴰⵣⴰⵖⵉⵏ) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 4.323 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].